Podlitiek: Taal in skole en spraak bedreig, sanksies teen Rusland stygOpgestel deur die Podlitiek-span (Argieffoto: pixabay) In dié week se episode #ontnonsens die Podlitiek-span die Wysigingswet op Basiese Onderwys, die nuwe internetsensuurwet, asook die jongste gebeure in die Rusland-Oekraïne-konflik. Die gesprek skop af met Ernst van Zyl wat gesels oor AfriForum se onlangse hofsaak teen die minister van bosbou, visserye en omgewingsake oor haar besluit om ŉ aansoek van ŉ myn naby die grens van die Krugerwildtuin goed te keur. AfriForum se hofsaak teen die minister was suksesvol. Die gesprek draai dan na twee nuwe stukke wetgewing, naamlik die Wysigingswetsontwerp oor Basiese Onderwys en die sogenaamde internetsensuurwet. Daniël spreek sy kommer uit oor albei stukke wetgewing en beskryf wat dit prakties vir ons skole en media gaan beteken. Frederik bespreek die duidelike motiewe agter die wetgewing en hoe ons daarteen moet waak. Die episode sluit af met ŉ bespreking oor die sanksies teen Rusland en hoe die eerste slagoffer tydens ŉ oorlog altyd die waarheid is. Die Podlitiek-span bly huiwerig om die stryd tussen Rusland en Oekraïne in swart-en-wit terme te beskryf omdat die geopolitieke agtergrond steeds kompleks bly. Podlitiek lewer nie nuus nie, hulle maak dit. Luister Podlitiek. • Die Podlitiek-span bestaan uit Paul Maritz, Daniël Eloff (Hurter Spies Ing.), Ernst van Zyl (AfriForum) en Frederik van Dyk.